Уи мурадхэр къохъулIэну
Къэбэрдей-Балъкъэр къэрал филармонием и симфоние оркестрым и дирижёр нэхъыщхьэ, УФ-м и цIыхубэ артист, КъБР-м и Жылагъуэ палатэм хэт Темыркъан Борис Хьэту и къуэм и ныбжьыр илъэс 80 ирокъу
ПщIэ зыхуэтщI Борис Хьэту и къуэ!
ЗэфIэкI зиIэ композиторым, жылагъуэ лэжьакIуэ цIэрыIуэм уи лэжьэгъухэм я пщIэ, республикэм, къэралым ис куэдым я лъагъуныгъэ къэблэжьащ.
Тхыдэ щIэинхэр хъумэнымрэ лъэпкъ макъамэм зегъэужьынымрэ яхуэпщIа хэлъхьэныгъэфIхэм мыхьэнэшхуэ щаIэщ Къэбэрдей-Балъкъэрымрэ Урысеймрэ я щэнхабзэ, жылагъуэ гъащIэм.
Макъамэ щэнхабзэм ехьэлIа уи лэжьыгъэхэм я уа- сэр къэлъытэгъуейщ. Уи унафэм щIэт Къэбэрдей-Балъкъэр къэрал филармонием и симфоние оркестрым и концертхэм щагъэзащIэ лэжьыгъэхэр абы екIуалIэхэм гукъинэж ящохъу.
Макъамэм дихьэх ныбжьыщIэхэм уи нэIэ зэратетым, абыхэм уазэрыдэIэпыкъум, гулъытэ зэрахуэпщIым папщIи фIыщIэрэ щытхъурэ пхуэфащэщ.
Дигуми ди псэми къыбгъэдэкIыу дынохъуэхъу узыншагъэ, ехъулIэныгъэ, дэрэжэгъуэ уиIэну, уи мурадхэр къохъулIэну.
КъБР-м и Жылагъуэ палатэм хэтхэр.
